कपिल शर्मा के शो में बॉलीवुड एक्ट्रेस ने किया खुलासा, कहा- शादी करके पहले मैंने बदला लिया, अब वो...  
'द कपिल शर्मा शो' के सेट पर पद्मिनी कोल्हापुरी ने किया खुलासा
शो में बॉलीवुड एक्ट्रेस ने अपनी शादी से जुड़ी बात बताई
'द कपिल शर्मा शो' का प्रोमो सोशल मीडिया पर हुआ वायरल
कॉमेडी किंग कपिल शर्मा (Kapil Sharma) का 'द कपिल शर्मा शो' (The Kapil Sharma Show) अपना धमाल मचाने के लिए तैयार है. हर हफ्ते इस शो में कुछ न कुछ धमाका जरूर होता है, ऐसा ही एक धमाका इस बार भी 'द कपिल शर्मा शो' (The Kapil Sharma Show) में होने वाला है. दरअसल, इस बार 'द कपिल शर्मा शो' (The Kapil Sharma Show) में 'क्राइम मास्टर गोगो' यानी शक्ति कपूर और बॉलीवुड की दमदार एक्ट्रेस पद्मिनी कोल्हापुरी अपना धमाल मचाने वाली हैं. इसकी जानकारी हाल ही में रिलीज हुए 'द कपिल शर्मा शो' के प्रोमो से मिली है. इतना ही नहीं शो में आई  पद्मिनी कोल्हापुरी ने कार्यक्रम के दौरान अपनी शादी से जुड़ा एक खुलासा भी किया है. कार्यक्रम में बॉलीवुड एक्ट्रेस पद्मिनी कोल्हापुरी ने बताया कि मैंने शादी करके अपने पति से बदला लिया है और अब वह मुझसे बदला ले रहे हैं. 
Kapil ke manch par aa rahe hain Crime Master Gogo, Shakti Kapoor aur unke saath hongi Padmini Kolhapure! Dekhna na bhule #TheKapilSharmaShow, Sat-Sun raat 9:30 baje, sirf Sony par. pic.twitter.com/01LchjooIi

'सोनी टीवी' (Sony TV) के सोशल मीडिया हैंडल पर रिलीज हुए प्रोमो में कपिल शर्मा (Kapil Sharma) बॉलीवुड एक्ट्रेस पद्मिनी कोल्हापुरी से मजाक में पूछते हैं कि 'ऐसा प्यार कहां' के प्रोड्यूसर टूटू शर्मा जी ने आपको आपकी पेमेंट नहीं दी, इसलिए गुस्से में आपने उनसे शादी कर ली? इसपर उन्होंने जवाब दिया कि आपने बिल्कुल सही कहा आपने, पहले मैंने बदला लिया और अब वो खुद मुझसे बदला ले रहे हैं.' इसके अलावा 'द कपिल शर्मा शो' (The Kapil Sharma Show) में शक्ति कपूर ने सेट पर अपने जीवन से जुड़ी कई बातें भी बताईं. इस प्रोमो को अपने सोशल मीडिया हैंडल पर शेयर करते हुए सोनी टीवी ने लिखा 'कपिल के मंच पर आ रहे हैं क्राइम मास्टर गोगो शक्ति कपूर और उनके साथ होंगी पद्मिनी कोल्हापुरी.'
बता दें कि कॉमेडी किंग का  'द कपिल शर्मा शो' (The Kapil Sharma Show) हर हफ्ते अपने साथ कुछ न कुछ नया और शानदार कंटेंट लेकर आता है. यह शो न केवल दर्शकों की पहली पसंद है, बल्कि टीआरपी में हमेशा सबसे आगे रहने वाला कार्यक्रम भी है. बता दें कि 'द कपिल शर्मा शो' में कपिल शर्मा  (Kapil Sharma) के साथ ही उनकी बाकी की टीम यानी कीकू शारदा, कृष्णा अभिषेक, सुमोना चक्रवर्ती, भारती और चंदन प्रभाकर अपनी एक्टिंग और बातों से सबको हंसाते और खुश रखते हैं. इस हफ्ते द कपिल शर्मा शो पर सिंगिंग दुनिया मौजूद होंगे, जिससे सेट पर हंसी के फुहारों के साथ सुरों की भी बरसात होगी.